ભારત માટે મીડીયમ રેન્જની સરફેસ ટુ એર મિસાઈલ માટે વિકસાવવામાં ઈઝરાયેલે મદદ કરી તો બીજી તરફ ઈઝરાયેલ એરફોર્સ દ્વારા ગયા વર્ષે એર કોમ્બેટ એક્સરસાઈઝ યોજાઈ તેમાં ઈન્ડિયન એરફોર્સે ભાગ લીધો.હિન્દુત્વવાદી શાસકોએ ભારતનું નેતૃત્વ સંભાળ્યા પછી આ સંબંધો વધુ મજબૂત બન્યા છે. હિન્દુત્વવાદીઓ હંમેશા ઝાઈઓનિસ્ટના લશ્કરી રાષ્ટ્રવાદના પ્રભાવમાં રહ્યા છે ત્યારે હવે એ ભય ઉભો થયો છે કે ‘’કોમ્પ્રિહેન્સિવ કોઓપરેશન ઈન કાઉન્ટરટેરેરિઝમ’’ના પગલે ઈઝરાયેલમાં પેલેસ્ટીનની પ્રજા સાથે જેવો વ્યવહાર થયો તેવો વ્યવહાર અહીં કાશ્મીરી પ્રજા સાથે તો નહીં થાય ને ? જ્યૂડાઈઝમ અને ઝાઈનિઝમ વચ્ચે ભેદ છે, તેવો જ ભેદ હિન્દુત્વ અને હિન્દુઈઝમમાં છે, તે ભેદ પારખવો પડશે. હિંદુઈઝમમાં વિવિધ ધાર્મિક માન્યતાઓને અવકાશ છે અને તેનો ઉદ્દેશ આધ્યાત્મિક ઉન્નતિ છે. જ્યારે હિંદુત્વ એ ફાંસીવાદી વિચારધારા છે. તે નાઝીવાદનું ભારતીય સ્વરુપ છે. જેમ ઝાઈનિઝમે એ જ્યૂડાઈઝમ*નો પ્રતિવાદ છે, તે જ રીતે હિંદુત્વ એ પણ હિંદુઈઝમનો પ્રતિવાદ છે. યહુદીઓએ એ સ્પષ્ટ કરવું રહ્યું કે તે ઝાઈનિસ્ટનું પ્રતિનિધિત્વ કરતાં નથી, તે જ રીતે હિંદુઓએ પણ સ્પષ્ટ કરવુ પડશે કે હિંદુત્વવાદીઓ તેમનું પ્રતિનિધિત્વ કરતાં નથી. આ સંઘર્ષમાં હિંદુ, યહુદી અથવા મુસ્લિમોએ માનવતા અને પેલેસ્ટાઈન, માનવતા અને કાશ્મીરની પડખે ઉભા રહેવું પડશે. સિમાઈટ અને ઈસ્લામિક પ્રત્યેના દ્વેષનો અંત આણવો રહ્યો.